[{"text_idx": "#000004", "text": "Yn debyg i unrhyw di\u0302m sy\u2019n wynebu heriau ynghlwm a\u0302 gweithio o bell yn sgil y pandemig coronafeirws, bu inni yma yn Eleni geisio gofalu ein bod ni i gyd yn parhau i gadw mewn cyswllt, yn rhithiol os nad wyneb yn wyneb. Bu\u2019r naw mis diwethaf yn ansicr ac yn boen meddwl i lawer iawn o bobl, yn enwedig gweithwyr y sector celfyddydau. Felly roedd yn nod gennym ni i helpu gofalu am iechyd meddwl a llesiant ein hymarferwyr."}, {"text_idx": "#000005", "text": "Oddeutu unwaith y mis, bu i aelodau\u2019r ti\u0302m gynnal sesiwn codi calon ar-lein yn eu tro gan ddefnyddio\u2019u sgiliau i rannu syniadau ac addysgu ac ysbrydoli eu cydweithwyr. Hyn oedd wrth wraidd y sesiynau ond roedd yn gyfle gwych i bawb gysylltu ac ymwneud gyda\u2019i gilydd gan gymryd rhan mewn gweithgareddau roedden ni i gyd yn angerddol yn eu cylch hefyd!"}, {"text_idx": "#000006", "text": "Gyda dyfodiad y degfed mis o weithio o bell, bu inni benderfynu bwrw golwg arall ar rai o\u2019r sesiynau hyn a rhannu\u2019r hynny wnaethon ni eu mwynhau amdanyn nhw a sut oedden nhw\u2019n ddefnyddiol inni. Bu inni hefyd ystyried rhannu ychydig o syniadau gyda thimau o gwmni\u0308au eraill i fynd ati i hybu ac ysgogi eu gweithwyr nhw!"}, {"text_idx": "#000007", "text": "Yn ein sesiwn gyntaf, bu i ein Cyfarwyddwr Artistig, Angela gynnal cwis am ba mor dda oedden ni\u2019n adnabod ein gilydd. Y nod oedd darganfod mwy am ein gilydd, er mwyn inni allu cefnogi lles ein gilydd yn fwy effeithiol yn ystod adeg a oedd yn (ac sydd yn dal yn) anodd. Bu\u2019r gweithgaredd ar ffurf cwis fel nad oedd yn rhy drwm a ffurfiol, ond roedd yn dal yn fodd o\u2019n dwyn ni ynghyd fel ti\u0302m (er ar sgrin) am y tro cyntaf mewn ychydig fisoedd."}, {"text_idx": "#000009", "text": "Yna bu i Hanna gymryd yr awenau gyda sesiwn Clubbercise\u00ae , gweithgaredd a\u0302 thipyn o fynd ynddo i\u2019r rheiny ohonom oedd yn colli ein dosbarthiadau ymarfer a sesiynau cadw\u2019n heini rheolaidd."}, {"text_idx": "#000011", "text": "Yna aeth Helen ati i gynnig cyflwyniad gyda dau ran iddi am bwnc a oedd erbyn hynny wedi dod yn hen arferiad i bawb bron \u2013 sef cynnig gweithgareddau ar-lein (felly cynnig sesiynau dawns ar-lein i Eleni). Bu i Helen ymdrin a\u0302 ffactorau ymarferol, technegol a meddyliol a bu i\u2019w chyflwyniad llawn gwybodaeth a threfnus ein hennyn i ystyried llawer o agweddau!"}, {"text_idx": "#000012", "text": "Daisy oedd yn gyfrifol am y sesiwn nesaf a bu iddi rannu ymarfer da wrth gydweithio, sydd wedi dod yn fwyfwy cyffredin yn enwedig ym myd y celfyddydau, yn yr hinsawdd sydd ohoni. Gan gydweithio gyda gwahanol bobl neu fudiadau, mae modd i artistiaid fanteisio ar eu sgiliau a phrofiad ar y cyd mewn amryw feysydd i gefnogi gwaith ei gilydd a chynnig deilliannau cadarn ac effeithiol mewn amgylchiadau heb ei debyg o\u2019r blaen."}, {"text_idx": "#000014", "text": "Ac yn olaf, gathon ni ein dathliad Nadolig! Yn wahanol iawn i'n parti\u0308on Nadolig yn y gorffennol, roedd ein parti eleni, ar-lein. Serch hynny, roedd hi ddal yn gyfle i fwynhau a chyfnewid cyfarchion yr wy\u0308l. Roedd hefyd, yn gyfle i ni edrych no\u0302l ar y flwyddyn flaenorol a pharatoi, fel ti\u0302m, i afael ar heriau a chyfleodd sydd i ddod yn y flwyddyn newydd."}]